CELEX: 22013D0485
Language: sl
Date: 2013-07-30 00:00:00
Title: 2013/485/EU: Sklep št. 3/2013 Odbora veleposlanikov AKP-EU z dne 30. julija 2013 o imenovanju članov izvršilnega odbora Centra za razvoj podjetništva (CRP)

5.10.2013   
            
            
               SL
            
            
               Uradni list Evropske unije
            
            
               L 263/18
            
         SKLEP št. 3/2013 ODBORA VELEPOSLANIKOV AKP-EU
   z dne 30. julija 2013
   o imenovanju članov izvršilnega odbora Centra za razvoj podjetništva (CRP)
   (2013/485/EU)
   ODBOR VELEPOSLANIKOV AKP-EU JE –
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (1), kakor je bil prvič spremenjen v Luxembourgu 25. junija 2005 (2) in drugič v Ouagadougouju 22. junija 2010 (3), ter zlasti člena 2(6) Priloge III Sporazuma,
   ob upoštevanju Sklepa Odbora veleposlanikov AKP-ES št. 8/2005 z dne 20. julija 2005 o statutu in poslovniku Centra za razvoj podjetništva (CRP) (4) in zlasti člena 9(1) Sklepa,
   ob upoštevanju naslednjega:
   
               (1)
            
            
               Člen 9 Statuta in Poslovnika Centra za razvoj podjetništva (CRP), ki sta bila sprejeta s Sklepom Odbora veleposlanikov AKP-ES št. 8/2005, določa, da Odbor veleposlanikov imenuje člane izvršilnega odbora za obdobje največ petih let.
            
         
               (2)
            
            
               Mandat sedanjih članov izvršilnega odbora Centra za razvoj podjetništva, spremenjen s Sklepom št. 1/2013 Odbora veleposlanikov AKP-EU (5), se izteče 6. septembra 2013.
            
         
               (3)
            
            
               Treba je zagotoviti stabilnost in kontinuiteto CRP, upoštevajoč dejstvo, da ga upravlja začasni direktor –
            
         SKLENIL:
   Člen 1
   Brez poseganja v morebitne prihodnje odločitve, ki bi jih Odbor sprejel v okviru svojih pristojnosti, se mandat treh članov izvršilnega odbora Centra za razvoj podjetništva iz EU podaljša za obdobje šestih mesecev in trije novi člani AKP so imenovani za obdobje petih let.
   Izvršilni odbor CRP torej sestavljajo:
   
               —
            
            
               Adebayo AKINDEINDE
            
         
               —
            
            
               Giovannangelo MONTECCHI PALAZZI
            
         
               —
            
            
               Vera VENCLIKOVÁ,
            
         ki se jim mandat izteče 6. marca 2014, ter
   
               —
            
            
               John Atkins ARUHURI
            
         
               —
            
            
               Maria MACHAILO-ELLIS
            
         
               —
            
            
               Félix MOUKO,
            
         ki se jim mandat izteče 6. septembra 2018.
   Člen 2
   Ta sklep začne veljati 7. septembra 2013. Mogoče ga je kadar koli spremeniti v skladu z razmerami v Centru.
   
      V Bruslju, 30. julija 2013
      
         
            Za Odbor veleposlanikov AKP-EU
         
         
            Predsednik
         
         S. O. OUTLULE
      
   
   
      (1)  UL L 317, 15.12.2000, str. 3.
   
      (2)  Sporazum o spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (UL L 209, 11.8.2005, str. 27).
   
      (3)  Sporazum o drugi spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000, kakor je bil prvič spremenjen v Luxembourgu 25. junija 2005 (UL L 287, 4.11.2010, str. 3).
   
      (4)  UL L 66, 8.3.2006, str. 16.
   
      (5)  UL L 84, 23.3.2013, str. 28.